মাইগ্রেনের তীব্র ব্যাথায় প্রায়ই অসহ্য সময় পার করতে হয় আমাদের। নানা ওষুধ খেয়েও এ থেকে মুক্তি মেলে না। জার্মানির এক দল গবেষকের নতুন এক গবেষণায় বলা হয়েছে, মাইগ্রেনের ব্যথা বা অন্য কারণে যে মাথা ব্যথা হয় তা থেকে মুক্তি দিতে পারে সেক্স। গবেষকরা ৮০০ জন মাইগ্রেনের রোগী ও ২০০ জন ক্লাস্টার হেডেক রোগীকে নিয়ে পরীক্ষা চালান। মাইগ্রেনের ৬০ শতাংশ রোগী এবং ক্লাস্টার হেডেক রোগীদের ৩৭ শতাংশ সেক্সের মাধ্যমে তাদের এই যন্ত্রণাদায়ক ব্যথা থেকে মুক্তি পেয়েছেন। অথচ মাথা ব্যথার সময় কারো সেক্স করার ইচ্ছাই থাকে না। জার্মানির ইউনিভার্সিটি অব মুনস্টের-এর গবেষকরাআ জানান, আমাদের এই গবেষণায় স্পষ্টভাবে প্রমাণ মিলেছে যে, সেক্সের মাধ্যমে মাইগ্রেন বা ক্লাস্টার যেকোনো মাথাব্যথা দূর করা যায়। এর কারণও ব্যাখ্যা করেছেন তারা। সেক্সের সময় এন্ড্রোফিনস নামে এক ধরনের হরমোন নিঃসৃত হয়। এই হরমোনটি দেহের বেদনানাশক হরমোন হিসেবে পরিচিত। জার্নাল অব সেপহালালজিয়া-তে গবেষণা প্রতিবেদনটি প্রকাশিত হয়েছে। সূত্র : হিন্দুস্তান টাইমস